  Виталий Пронин Кема ик дыр ӧз кыльы ни, 27-тӥез Универсиада ортчытозь. Радъяськоз со 2013-тӥ арын Казань городын дуннеысь пӧртэм дышетсконниос куспын. Та нуналъёсы Татарстанлэн шоркараз паськыт радъясько лэсьтӥськон ужъёс. Город син куспын чеберске.Универсиадалэн валтӥсь кужымез - волонтёръёс. Эсьмаса, та нуналъёсы ик радъямын ни соосты дасян. Такем бадӟым ужрадлэсь палэнэ уг кыльы Удмурт кун университет но. Мыло-кыдо студентъёс туэ сентябрь толэзе пыриськизы Казаньын ортчем сменае - отчы ваньзэ-ӧвӧлзэ люкаськизы дуннеысь 500 пала волонтёръёс. Ньыль нунал куспын трос выльзэ тодӥмы, мылкыдзэ шарая кунгожсьӧр кылъёсъя факультетысь  Валерия Самохвалова. Тодон-валанме муромытӥ кылысь кылэ берыктон ласянь. Универсиадае вуисьёслы табере капчиен валэктыны быгато спортэн вырон амалъёс сярысь, шуэ нылаш.Тодон-валанзэс муромытӥсь волонтёръёс, валамон, ваньзы ик пыриськыны уз быгатэ универсиадае - отын соос уно сюрсъёсын кулэ уз луэ. Но кылдытэмын луоз Россиысь волонтёръёслэн резервзы. Отысь егитъёс котьку но дась пыриськыны странаямы ортчись ужрадъёсы.Елена Тугашова. Теги: УдГУ  